CELEX: 52011XX0219(01)
Language: et
Date: 2010-12-20 00:00:00
Title: Otsus nr 888, 20. detsember 2010 , millega avatakse pakkumismenetlus seoses maapõuevarade seaduse artikli 2 lõike 1 punktis 3 määratletud maapõuevarade nafta ja maagaasi geoloogilise luure ja tootmisega maatükil „Plokk 4 Kubrat” , mis asub Ruse, Razgradi ja Silistra piirkonnas, ning millega teatatakse, et load antakse pakkumismenetluse alusel

19.2.2011   
            
            
               ET
            
            
               Euroopa Liidu Teataja
            
            
               C 53/10
            
         OTSUS nr 888,
   20. detsember 2010,
   millega avatakse pakkumismenetlus seoses maapõuevarade seaduse artikli 2 lõike 1 punktis 3 määratletud maapõuevarade nafta ja maagaasi geoloogilise luure ja tootmisega maatükil „Plokk 4 Kubrat”, mis asub Ruse, Razgradi ja Silistra piirkonnas, ning millega teatatakse, et load antakse pakkumismenetluse alusel
   2011/C 53/06
   BULGAARIA VABARIIK
   MINISTRITE NÕUKOGU
   Maapõuevarade seaduse artikli 5 punkti 2, artikli 42 lõike 1 punkti 1 ja artikli 44 lõike 3 kohaselt ning võttes arvesse energiaseaduse artikli 4 lõike 2 punkti 16 ja paragrahvi 1 punkti 24a,
   ON MINISTRITE NÕUKOGU VASTU VÕTNUD JÄRGMISE OTSUSE:
   
               1.
            
            
               Avatakse pakkumismenetlus seoses toornafta ja maagaasi geoloogilise luure ja tootmisega maatükil „Plokk 4 Kubrat”, mis asub Ruse, Razgradi ja Silistra piirkonnas, mille pindala on 2 457 km2 ning mis on kindlaks määratud geograafiliste punktidega 1–4, mille koordinaadid on esitatud lisas.
            
         
               2.
            
            
               Punkti 1 kohased load antakse pakkumismenetluse alusel.
            
         
               3.
            
            
               Määratakse kindlaks, et geoloogilise luure ja tootmise load kehtivad viis aastat pärast geoloogilise luure ja tootmise lepingu jõustumist ning kõnealust tähtaega võib vastavalt maapõuevarade seaduse artikli 31 lõikele 3 pikendada.
            
         
               4.
            
            
               Pakkumisdokumentide ostmise tähtaeg on kell 17.00 120. päeval pärast käesoleva otsuse avaldamist Euroopa Liidu Teatajas.
            
         
               5.
            
            
               Pakkumismenetlusel osalemise teatise esitamise tähtaeg on kell 17.00 130. päeval pärast käesoleva otsuse avaldamist Euroopa Liidu Teatajas.
            
         
               6.
            
            
               Pakkumiste esitamise tähtaeg on kell 17.00 144. päeval pärast käesoleva otsuse avaldamist Euroopa Liidu Teatajas.
            
         
               7.
            
            
               Pakkujad ei viibi pakkumismenetlusel isiklikult kohal.
            
         
               8.
            
            
               Pakkumisdokumentide hind on 15 000 Bulgaaria leevi. Pakkumisdokumente saab osta majandus-, energeetika- ja turismiministeeriumist, ruum nr 813, aadressil Triadica 8, Sofia, Bulgaria käesoleva otsuse punktis 4 sätestatud aja jooksul.
            
         
               9.
            
            
               Pakkumismenetlusel osalejad peavad vastama maapõuevarade seaduse artikli 23 lõikes 1 sätestatud nõuetele.
            
         
               10.
            
            
               Pakkumisi hinnatakse esitatud tööprogrammi, keskkonnakaitsevahendite, koolituste, boonuste ning osalejate haldus- ja finantssuutlikkuse alusel, nagu on ette nähtud pakkumisdokumentides.
            
         
               11.
            
            
               Pakkumismenetlusel osalemise rahaline tagatis on 20 000 Bulgaaria leevi, mis tuleks maksta punktis 5 määratud tähtajaks majandus-, energeetika- ja turismiministeeriumi pangakontole, nagu on märgitud pakkumisdokumentides.
            
         
               12.
            
            
               Kui taotlejal ei lubata pakkumismenetlusel osaleda, tagastatakse rahaline tagatis 14 päeva jooksul pärast vastava teate edastamist taotlejale.
            
         
               13.
            
            
               Eduka taotleja rahaline tagatis makstakse tagasi pärast lepingu allakirjutamist, muude taotlejate rahalised tagatised tagastatakse 14 päeva jooksul pärast ministrite nõukogu otsuse avaldamist geoloogilise luure ja tootmise lubade andmise kohta Bulgaaria Riigi Teatajas.
            
         
               14.
            
            
               Pakkumismenetlusel osalemise teatised ja pakkumismenetluse tingimuste kohased taotlejate pakkumised esitatakse bulgaaria keeles majandus-, energeetika- ja turismiministeeriumile aadressil Triadica 8, Sofia, Bulgaria vastavalt maapõuevarade seaduse artikli 46 nõuetele.
            
         
               15.
            
            
               Pakkumised peavad vastama pakkumisdokumentides esitatud nõuetele ja tingimustele.
            
         
               16.
            
            
               Pakkumismenetlus toimub ka siis, kui menetlusel on lubatud osaleda vaid ühel taotlejal.
            
         
               17.
            
            
               Maavarade luure alane tegevus toimub pärast seda, kui pädev asutus on hinnanud luure- ja tootmistegevuse aastaplaanide nõuetekohasust.
            
         
               18.
            
            
               Majandus-, energeetika- ja turismiministeerium on volitatud:
               
                           18.1.
                        
                        
                           saatma käesoleva otsuse teksti avaldamiseks Euroopa Liidu Teatajas ja Bulgaaria Riigi Teatajas, samuti ministrite nõukogu veebisaidil;
                        
                     
                           18.2.
                        
                        
                           korraldama ja viima läbi pakkumismenetlust.
                        
                     
         
               19.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaministri eest
         
         Tsvetan TSVETANOV
      
      
         
            Ministrite nõukogu peasekretär
         
         Rosen ZHELYAZKOV
      
      
         
            Majandus-, energeetika- ja turismiministeeriumi kantsler
         
         Vladimir TUDZHAROV
      
      
         
            Majandus-, energeetika- ja turismiministeeriumi juriidilise osakonna juhataja eest
         
         Nikolay ANDONOV
      
   
   
      LISA
      
         KOORDINAATIDE LOETELU
      
      Rahvusvaheline geodeetiliste koordinaatide süsteem WGS 84
      
                  nr
               
               
                  Pikkuskraad
               
               
                  Laiuskraad
               
            
                  1
               
               
                  26.0000
               
               
                  43.8827
               
            
                  Riigipiir
               
            
                  2
               
               
                  27.0000
               
               
                  44.1326
               
            
                  3
               
               
                  27.0000
               
               
                  43.7653
               
            
                  4
               
               
                  26.0000
               
               
                  43.7653
               
            
                  Üldpindala (S) = 2 457 km2